196 CORRESPONDANCE DU COMTE DE LEYCESTER. 
obéyssance; il est vray, que c'est à condition d’extirper ceux de 
la religion, mais Dieu y pourvoirra et la fin, Monseigneur, et le 
succez, qui en adviendra, donneront la plus certaine interprétation. 
Le Roy est party avanthier de ceste ville pour aller à Mantes, 
14 où les Roynes le doivent venir trouver ce iour dhuy, et de 1a 
doit aller à Chartres, et puis à Blois pour les Estatz Généraulx 
de la France, qu'il y a fait convoquer pour le 15e de septembre. 
Aucuns pensent, qu il se laissera persuader d’aller plus tost à Paris, 
et son venuz des députez pour s’en suplier; mais on ne sçait 
encore ce qu'il fera. Il est quelque bruit, que des reystres et lans- 
quenetz sont entrez en Lorraine, et tient on que c'est pour cela 
que le Duc de Guise fait acheminer en diligence celle part les 
Albanois et autres troupes, qu'il avoit aux environs de Paris. 
Dieu vueille, que ce ne soit pour aller assiéger Sédan et Jametz !). 
J’ay receu depuis quatre jours lettres du pays walon. On me 
mande que ceux de Bonne par une sortie ont deffait quatre cens 
chevaulx des ordonnances des Pays-Bas, en quoy sont mortz 
plusieurs gentilzhommes desditz pays. On m’en nomme trois de 
ma bonne cognoissance et adiouste l’on, qu'on y envoie de nou- 
velles forces, comme sy on estoit résolu de prendre ladite ville. 
On me mande aussy, que le Duc de Parme fait tousiours semblant 
de vouloir embarquer ses gens, et que d’ailleurs il donne aussy 
l'alarme à la France par un grand amas, qu'il fait de chariotz. 
Il luy est venus depuis naguiére cincq mile lansquenetz du pays 
de Tyrol et m'escrit on de Sédan, qu’autres cincq mile suivent 
encore. C’est merveille, à quelle fin il assemble tant de gens. On 
n’a point icy aucune nouvelle certeine de l’armée de mer du Roy 
d'Espagne. Un maistre de navire venue de Terreneuve dit qu'il 
a ouy tirer bien avant en la mer plus de deus mile coups de 
canon, et il estoit lhors, comme il dit, à la Manche St. Georg ?). 
Voilà ce qu'on tient icy pour le plus certain, mais on ne sgait 
pourtant le succez de cela, bien qu'il y a huit jours qu'il est 
advenu. Le Roy de Navarre fait ses besongnes tant qu'il peut en 
Poitou; il a repris Maran, Maleyes, Montaigu, qu’il fortifie, et 
autres places 3). Le Comte de Soissons doit venir trouver le Roy 
1) Duplessis-Mornay, Mémoires, IV, p. 237. 
2) Ce n'était pas vrai. L’Armade partit de Coruna le 22 juillet. 
3) Duplessis-Mornay, Mémoires, IV, p. 212 suiv. 
